نەتەوە یەکگرتووەکان لە ساڵ ٢٠١٥ راگەیان لە ئامانجەیل ئەوزەڵ هەمیشەیی، ک لەناوبردن هەژاری و کەمەوکردن تا یەکسانی و مقەیەتی زەوی گرێدەو، ک خوەیان سێ ئامانجن خوەشحاڵی و دڵخوەشی دروس کەن.
لە ساڵ ٢٠١٢ یەکەمین راپۆرت (خوەشحاڵی جهانی) مەرەقەز کریا، و خوەی وەشکینیگ ساڵانەی لەلایەن تووڕ چارەسەریەیل ئەوزەڵ هەمیشەیی سەروە نەتەوە یەکگرتووەکان ئەنجامی دەێد.
ئامارەگە هەمیشە پشت وە بەیاننامەیلیگ لە رەوانگەی جیهانی گالووی بەسێد، باوجی ئەمساڵ کەمیگ جیواز بوی، لەوەر ئەوە ک تۆێژینەوەکارەیل توانای چەوپێکەفتن روی وەڕوی لە چەن وڵاتیگ نەیاشنن، وەگورەی راپۆرتەگەی ( فۆربس).
وەگورەی راپۆرتەگە؛ ئەیانە خوەشحاڵترین دەوڵەت جهانن:
فینلاندە، ئێسلاندە، دەنیمارک، سویسرا، هۆڵەندا، سوید، ئەڵمانیا، نەرویج، نیوزلاندا، نەمسا، ئیسرائیل، ئوسترالیا، ئێرلەندا، ئەمریکا، کەنەدا، چیکیا، بەلجیکا، بەریتانیا، چین، فەڕەنسا.
وەگورەی فرانس پریس؛ لە بەراوردی وەگەرد بەیاننامەیل ٢٠٢٠ وەگەرد ساڵەیل گوزەیشتە ئەرا دەرخستن کاریگەری پەتاگە، تۆێژینەوەکارەکان نووڕستن ک زیایبوین گەورایگ لە هەستە خراوەکان هەس، رەسنە نزیکەی یەک لە سێ بەش وڵاتەیل.
